*Likumprojekts*

**“Grozījumi** [**Noziedzīgi iegūtu līdzekļu legalizācijas un terorisma finansēšanas novēršanas likumā**](http://likumi.lv/doc.php?id=178987)**”**

Izdarīt “[Noziedzīgi iegūtu līdzekļu legalizācijas un terorisma finansēšanas novēršanas likumā](http://likumi.lv/doc.php?id=178987)” (Latvijas Republikas Saeimas un Ministru Kabineta Ziņotājs, 2008, 16.nr.; 2009, 2.nr.; Latvijas Vēstnesis, 2009, 196., 205.nr.; 2011, 60.nr.; 2012, 100.nr.; 2013, 187.nr., 2013, 227.nr.;2014, 172.nr.; 2015, 257 nr.) šādus grozījumus:

1.Izteikt 43. panta otro daļu šādā redakcijā:

“(2) Ja kredītiestāde vai finanšu iestāde šā likuma [28.panta](http://likumi.lv/doc.php?id=178987#p28) otrajā daļā noteiktajos gadījumos pēc savas iniciatīvas izbeidz darījuma attiecības ar klientu, slēdzot attiecīgos klienta kontus, kredītiestāde vai finanšu iestāde tajos esošos naudas līdzekļus saskaņā ar klienta norādījumu pārskaita uz šā paša klienta norēķinu kontu citā kredītiestādē, uz kontu, no kura naudas līdzekļi iepriekš saņemti, vai izmaksā skaidrā naudā, ja klientam nav norēķinu konta citā kredītiestādē vai nav iespējams veikt pārskaitījumu uz kontu, no kura naudas līdzekļi iepriekš saņemti. Ja pastāv aizdomas par noziedzīgi iegūtu līdzekļu legalizāciju vai terorisma finansēšanu, kredītiestāde vai finanšu iestāde ziņo par to Kontroles dienestam atbilstoši šā likuma 30.pantā noteiktajam, savukārt, ja kredītiestādei vai finanšu iestādei ir pamats atturēties no darījuma veikšanas, kredītiestāde vai finanšu iestāde kontos esošos naudas līdzekļus nepārskaita un neizmaksā, bet rīkojas atbilstoši šā likuma 32. panta noteikumiem.”

2.Papildināt 51.panta pirmo daļu ar 14. punktu šādā redakcijā:

“14) analizēt noziedzīgi iegūtu līdzekļu legalizācijas un terorisma finansēšanas novēršanas regulējošos normatīvos aktus, sagatavot priekšlikumus normatīvo aktu pilnveidošanai, organizēt un veikt noziedzīgi iegūtu līdzekļu legalizācijas un terorisma finansēšanas risku novērtēšanu, kā arī izstrādāt priekšlikumus šo risku līmeņa mazināšanai.”

3.Papildināt 51.panta otro daļu ar 8.punktu šādā redakcijā:

“8) pieprasīt un saņemt informāciju, kas nepieciešama noziedzīgi iegūtu līdzekļu legalizācijas un terorisma finansēšanas risku novērtēšanai no šā likuma 3.pantā norādītajiem subjektiem un 45.pantā minētajām institūcijām.”

Finanšu ministrs J.Reirs

16.03.2015. 9:35

282

I.Repše

67095490, inta.repse@fm.gov.lv